2022. aasta Saudi Araabia grand prix

2022. aasta Saudi Araabia Grand Prix (ametlikult Formula 1 STC Saudi Arabian Grand Prix 2022) oli 2022. aasta Vormel 1 hooaja teine etapp, mis toimus 27. märtsil 2022 Jeddah ringrajal Saudi Araabias. Red Bulli piloot Max Verstappen võitis sõidu Ferrari sõitjate Charles Leclerci, kes sõitis võistluste kiireima ringi, ja Carlos Sainzi ees. Verstappeni võistkonnakaaslane ja parimalt stardikohalt alustanud Sergio Pérez oli neljas. Etapp toimus 25.–27. märtsil 2022 ja see oli teine Saudi Araabias toiminud etapp Vormel 1 ajaloos, millest eelmine toimus 2021. aasta detsembris. Võistlus toimus nädal pärast Bahreini Grand Prix'd ja kaks nädalat enne Austraalia Grand Prix'd. 25. märtsil rünnati rakettide ja droonidega Aramco tehaseid Jeddah' külje all, umbes 16 km kaugusel ringrajast, mis põhjustas suure tulekahju. Jeemeni päritolu Huthi mässulised, kes väidetavalt korraldasid rünnaku ka 2021. aasta Diriyah ePrix ajal, võtsid rünnaku eest vastutuse. Musta suitsu oli esimese vabatreeningu ajal rajalt näha. Sõitjate, võistkonnajuhtide ja Vormel 1 tegevdirektor Stefano Domenicali vahelise kohtumise tõttu lükkus teise vabatreeningu algus 15 minutit edasi. Rünnakust hoolimata otsustasid Vormel 1 ja organisaator etapiga plaanipäraselt edasi minna. GP sõitjate ühendus pidas täiendava kohtumise sama päeva õhtul ja jõudsid otsusele, et jätkavad osalemisega. BBC andmetel kinnitati sõitjatele, et ala on turvaline ning neile tuletati meelde, mis saab siis, kui sõitjad keelduvad etapol osalemast, milleks oli potentsiaalselt riigist lahkumise keelamine. Charles Leclerc juhtis sõitjate arvestuses pärast esimest etappi kaheksa punktiga oma võistkonnakaaslase Carlos Sainz juuniori ja 11 punktiga Lewis Hamiltoni ees. Konstruktorite arvestuses juhtis Ferrari, Mercedes oli Ferrarist 17 punkti maas ning Haas veel omakorda Mercedesest 17 punkti maas. Lisateave: 2022. aasta Vormel 1 hooaeg § Sõitjad ja võistkonnad Sõitjad ja võistkonnad olid samad, mis registreeriti hooaja alguses. Ainukeseks erandiks oli teist etappi järjest Nico Hülkenberg, kes asendas Aston Martini pilooti Sebastian Vettelit, kes oli koroonaviirusest taastumas. Rehvitarnija Pirelli tõi sellele etapile kasutamiseks C2, C3, ja C4 seguga rehvid (vastavalt kõva, keskmise ja pehme segu märgistusega). Korraldajariik Saudi Araabia oli pideva hukkamõistu all kasutades Vormel 1 Grand Prix'd sportswashing'uks (riigi maine pesemine spordi kaudu). Etapp toimus vaid kaks nädalat peale suurt massihukkamist, kus päevaga hukati 81 väidetavat kurjategijat. Amnesty International ütles, et võistlus ei tohi varjata Saudi Araabia inimõiguste rikkumisi. Reprieve'i juht Maya Foa ütles, Vormel 1 lepingu eesmärk Saudi Araabiaga on pesta Muḩammad bin Salmāni verist režiimi läbi spordi. Lewis Hamilton kutsus üles Saudi Araabia juhte muutustele ja ütles, et sõitjad ei peaks vastutama võõrustajamaa inimõiguste küsimuses. Etapi jooksul peeti kolm tunni aja pikkust vabatreeningut. Esimesed kaks sessiooni peeti 25. märtsil 2022 kell 17 ja 20 kohaliku aja järgi (UTC+03:00). Kolmas vabatreening leidis aset 26. märtsil kell 17. Ferrari piloot Charles Leclerc oli kõikidel vabatreeningutel kiireim, edestades Red Bulli sõitjat Max Verstappenit; Leclerc ja tema võistkonnakaaslane Carlos Sainz juunior olid sunnitud teise vabatreeningu varem lõpetama, sest mõlemad sõitsid seina. Kvalifikatsioon toimus 26. märtsil kell 20 kohaliku aja järgi (UTC+03:00) ja kestis tund aega. Mercedese sõitja Lewis Hamilton kukkus esimeses kvalifikatsioonivoorus välja esimest korda alates 2017. aasta Brasiilia Grand Prixäst ja esimest korda puhtalt tempo puudumise tõttu alates 2009. aasta Suurbritannia Grand Prix'st. Esimeses voorus tõi Williamsi piloot Nicholas Latifi rajale punased lipud pärast tema avariid. Peale väikest pausi kukkusid esimeses voorus välja AlphaTauri sõitja Yuki Tsunoda, mõlemad Williamsi sõitjad Latifi ja Alexander Albon, Nico Hülkenberg Aston Martiniga ja Hamilton. Teises voorus tulid taas punased lipud välja, kui Haasi sõitja Mick Schumacher tegi avarii, milles ta väga viga ei saanud, aga saadeti siiski haiglasse ülevaatusele. Sessioon jätkus pärast pikka pausi ning välja kukkusid Aston Martini sõitja Lance Stroll, Schumacher, Zhou Guanyu Alfa Romeoga ning mõlemad McLareni sõitjad Daniel Ricciardo ja Lando Norris. Ricciardo, kes kvalifitseerus 12. kohal, sai karistada 3 kohta stardirivis, sest ta takistas Alpine'i sõitjat Esteban Oconi. Viimases kvalifikatsioonivoorus võttis oma esimese parima stardikoha Red Bulli sõitja Sergio Pérez Charles Leclerci ja Carlos Sainz juuniori Ferraride ees. Selle tulemusena püstitas Pérez uue rekordi, osaledes 215. Grand Prix'l enne esimest parimat stardikohta. Pérezi võistkonnakaaslane Max Verstappen oli neljas Oconi ja George Russelli ees. Kuigi Schumacher sai meditsiinitöötajatelt loa osaleda, otsustas Haas startida ühe autoga, sest Schumacheri väga katkise auto sõiduks parandamine seaks ohtu tema osalemise järgmise etapil Austraalias piiratud varuosade koguse tõttu. Märkused ^1 – Daniel Ricciardo sai kolm kohta stardirivis karistada, sest ta takistas Esteban Oconi teise kvalifikatsioonivooru ajal. ^2 – Mick Schumacher kvalifitseerus 14. kohal, aga loobus põhisõidul osalemast. Sõitjad tema järel liigutati ühe koha võrra edasi. ^3 – Yuki Tsunoda ei saanud kvalifikatsioonis aega kirja, aga sai kohtunikelt loa põhisõidul startida. Sõit algas 27. märtsil kell 20 kohaliku aja järgi (UTC+03:00) ja kestis 50 ringi. Yuki Tsunoda autol ilmnes jõuallikarike stardirivvi sõites ja ta katkestas enne sõidu algust. Pérez hoidis peale starti liidrikohta Leclerci, Verstappeni ja Sainzi ees. Nicholas Latifi sõitis 15. ringil seina, mis tõi rajale turvaauto, vahetult pärast Pérezi esimest boksipeatust; Leclerc ja Verstappen tegid oma peatused turvaauto rajaloleku ajal ja naasid rajale Pérezi ette. Mehhiklane sõitis boksist väljunud Sainzist reeglitevastaselt mööda ja pidi oma koha turvaauto lahkudes hispaanlasele loovutama. Suurema osa sõidust püsis keskväli tihedalt koos; Alpine'i sõitjate Fernando Alonso ja Esteban Oconi vahel käis mitu ringi suur duell ja nad vahetasid pidevalt kohtasid. Lahing lõppes, kui võistkond ütles Oconile, et ta oma kohta hoiaks. Alonso, Daniel Ricciardo ja Valtteri Bottas katkestasid 35.–36. ringi vahel mehaaniliste probleemide tõttu. Leclerc ei suutnud Verstappenit hoida DRSi ulatusest välja pärast virtuaalse turvaauto režiimi 37. ringil. Ringidel 42–43 pidasid Leclerc ja Verstappen maha tiheda DRS-i lahingu, kus kumbki sõitja ei tahtnud 27. kurvis olla ees ja olla haavatav stardisirgel ja esimeses kurvis. 47. ringil põrkasid kokku Alexander Albon ja Lance Stroll, kellest esimene oli sunnitud katkestama. Kollased lipud esimeses kurvis tähendasid Leclerci rünnaku lõppu 48. ringil ning Verstappen võitis sõidu Leclerci ja Sainzi ees. Pärast sõitu sattusid Kevin Magnussen, Sainz ja Pérez kohtunike uurimise alla, sest nad ei võtnud kollaste lippude alas piisavalt hoogu alla. Keegi nendest aga karistada ei saanud. See oli Verstappeni hooaja esimene ja üldse 21. etapivõit. Tegu oli ka Hamilton 180. stardiga Mercedese roolis, ületades Michael Schumacheri ühe võistkonna eest alustatud sõitude rekordi. Alates Austraalia Grand Prix'st keelustas FIA taktika, mida Verstappen rakendas turvaauto lahkumise järel, kus ta kiirendas ja pidurdas agressiivselt ja sõitis ees oleva auto kõrvale. Samasugust taktikat kasutas ka 2021. aasta Abu Dhabi ja 2022. aasta Bahreini Grand Prix'del. Uue reegli järgi peab võistleja sõitma ühtlases tempos ja ei tohi teha järske manöövreid ning keelati ära ees oleva auto kõrvale sõitmine. Märkused ^1 – sisaldab punkti kiireima ringi eest. ^2 – Alexander Albon klassifitseeriti, sest ta lõpetas rohkem kui 90% võistlusdistantsist. ^3 – Yuki Tsunoda ei startinud. Tema stardiruut jäi tühjaks. ^4 – Mick Schumacher loobus pärast avariid kvalifikatsioonis. Võistlejad tema seljataga tõusid stardirivist kohavõrra. Märkus. Esitatud on ainult esiviisik. "Formula 1 STC Saudi Arabian Grand Prix 2022 – Full Schedule". Formula 1. 20. märts 2022. Vaadatud 14. september 2022. "DHL Fastest Lap Award 2022". Sky Sports. 29. märts 2022. Vaadatud 13. september 2022. Boxall-Legge, Jake; Cobb, Haydn; White, Megan (27. märts 2022). "Live: F1 Saudi Arabian GP commentary and updates". Autosport.com. Motorsport Network. Vaadatud 14. september 2022. "Saudi Arabian Formula 1 Grand Prix 2022". RacingNews365. Vaadatud 13. september 2022. "F1 Schedule 2022". Formula 1. 16. detsember 2022. Vaadatud 13. september 2022. Noble, Jonathan (25. märts 2022). "F1 awaiting information on oil refinery attacks in Jeddah". Motorsport.com. Motorsport Network. Vaadatud 13. september 2022. Noble, Jonathan (25. märts 2022). "Second Jeddah F1 practice delayed after emergency meeting". Motorsport.com. Motorsport Network. Vaadatud 13. september 2022. "Saudi Arabia Grand Prix to continue as planned after attack at oil depot near Jeddah circuit". Sky Sports. Vaadatud 13. september 2022. "Saudi Arabian Grand Prix going ahead despite rebel attack". Al Jazeera. 26. märts 2022. Vaadatud 13. september 2022. "Saudi GP to go ahead despite nearby attack". BBC. 26. märts 2022. Vaadatud 13. september 2022. "F1 Drivers 2022". Formula 1. 20. märts 2022. Vaadatud 13. september 2022. "F1 Teams 2022". Formula 1. 20. märts 2022. Vaadatud 13. september 2022. "2022 Saudi Arabian Grand Prix – Entry List" (PDF). FIA. 25. märts 2022. Vaadatud 14. september 2022. "Vettel to miss second race of 2022, as Hulkenberg steps in for Aston Martin in Saudi Arabia". Formula 1. 25. märts 2022. Vaadatud 14. september 2022. Wood, Will (7. märts 2022). "Pirelli chooses hardest tyres for first race and splits selection for Melbourne". RaceFans. Vaadatud 14. september 2022. "Saudi Araabia võimud hukkasid laupäeval 81 inimest". ERR. 13. märts 2022. Vaadatud 14. september 2022. "Saudi Arabia: F1 Grand Prix must not be allowed to cover up kingdom's brutal human rights abuses". Amnesty International. Vaadatud 14. september 2022. Majendie, Matt (25. märts 2022). "Formula 1 accused of 'sportswashing a blood-soaked regime' with Saudi Arabian Grand Prix". Evening Standard. Vaadatud 14. september 2022. Benson, Andrew (25. märts 2022). "Lewis Hamilton calls on Saudi Arabia to improve human rights record". BBC. Vaadatud 14. september 2022. "Formula 1 shifts from racing to human rights in Saudi Arabia". The Independent. 25. märts 2022. Vaadatud 14. september 2022. "In-form Leclerc fastest in Saudi Arabian Grand Prix opening practice". Agence France-Presse. 25. märts 2022. Vaadatud 14. september 2022. "Saudi Arabian GP: Charles Leclerc pips Max Verstappen in Practice Two but damages Ferrari in crash". Sky Sports. 26. märts 2022. Vaadatud 14. september 2022. "FP3: Leclerc leads Verstappen by 0.033s in final practice at Jeddah". Formula 1. 26. märts 2022. Vaadatud 14. september 2022. "Ferrari's Sainz and Leclerc both hit the wall in second Saudi Arabian Grand Prix practice". Formula 1. 25. märts 2022. Vaadatud 14. september 2022. Benson, Andrew (26. märts 2022). "Sergio Perez on Saudi Arabia pole as Lewis Hamilton out early and Mick Schumacher crashes". BBC. Vaadatud 14. september 2022. Morlidge, Matt (27. märts 2022). "Saudi Arabian GP: Lewis Hamilton explains shock qualifying exit in 'undriveable' Mercedes car". Sky Sports. Vaadatud 14. september 2022. "Perez edges out Ferraris for sensational maiden pole position in Saudi Arabia qualifying". Formula 1. 26. märts 2022. Vaadatud 14. september 2022. Benson, Andrew (26. märts 2022). "Sergio Perez on Saudi Arabia pole as Lewis Hamilton out early and Mick Schumacher crashes". BBC Sport. Vaadatud 14. september 2022. "Ricciardo penalised three grid places after impeding Ocon in qualifying". Formula 1. 26. märts 2022. Vaadatud 14. september 2022.[alaline kõdulink] "Statitistics Drivers--Pole positions-Grand Prix's before". Stats F1. 26. märts 2022. Vaadatud 14. september 2022. "Saudi Arabian GP: Mick Schumacher ruled out of Sunday's race after high-speed crash". Sky Sports. 27. märts 2022. Vaadatud 14. september 2022. Cooper, Adam (27. märts 2022). "Schumacher would have been 'ready' to start in Saudi F1 GP". Autosport.com. Motorsport Network. Vaadatud 14. september 2022. "Formula 1 STC Saudi Arabian Grand Prix 2022 – Qualifying". Formula 1. 26. märts 2022. Vaadatud 14. september 2022. "Formula 1 STC Saudi Arabian Grand Prix 2022 – Starting Grid". Formula 1. 26. märts 2022. Vaadatud 14. september 2022. "Schumacher ruled out of Saudi Arabian GP after qualifying crash". Formula 1. 26. märts 2022. Vaadatud 14. september 2022. Maher, Thomas (27. märts 2022). "Tsunoda out ahead of Saudi Arabian GP on nightmare weekend". RacingNews365. Vaadatud 14. september 2022. "Latifi drives car into wall again, end of race for him". GP Blog. 27. märts 2022. Vaadatud 14. september 2022. Savage, Will (28. märts 2022). "Saudi Arabia Grand Prix 2022 results: Verstappen edges out Leclerc in thrilling duel". Sporting News. Vaadatud 14. september 2022. Collantine, Keith; Cottingham, Claire (28. märts 2022). "Unhappy Sainz wants to know why FIA 'didn't allow' earlier position swap with Perez". Racefans.net. Vaadatud 14. september 2022. Mitchell, Scott (28. märts 2022). "Perez 'mess' that FIA created still rankles for Sainz". The Race. Vaadatud 14. september 2022. Mitchell, Scott (28. märts 2022). "Alpine only has one regret about ferocious Ocon/Alonso fight". The Race. Vaadatud 14. september 2022. Cooper, Adam (7. aprill 2022). "Alpine relying on water pump fix after Alonso's Saudi F1 engine". Motorsport.com. Motorsport Network. Vaadatud 14. september 2022. Benson, Andrew (28. märts 2022). "Saudi Arabian GP: A burgeoning rivalry between Charles Leclerc & Max Verstappen". BBC Sport. Vaadatud 14. september 2022. Hughes, Mark (28. märts 2022). "How Verstappen solved the tyre puzzle to win in Saudi Arabia". Formula 1. Vaadatud 28. märtsil 2022. Anderson, Gary; Beer, Matt; Cozens, Jack; Mitchell, Scott; Straw, Edd (28. märts 2022). "Our verdict on Verstappen vs Leclerc and DRS games". The Race. Vaadatud 14. september 2022. Doyle, Michael (4. aprill 2022). "Max Verstappen and Charles Leclerc have been gaming F1's DRS this season, with their 'cat and mouse' duel set to continue at the Australian Grand Prix". ABC. Vaadatud 14. september 2022. "Verstappen beats Leclerc by just 0.5s in epic Saudi Arabian Grand Prix". Formula 1. 27. märts 2022. Vaadatud 14. september 2022. Takle, Abhishek (27. märts 2022). "World champion Verstappen snatches first win of the season". Reuters. Vaadatud 14. september 2022. "Hamilton makes more history despite woeful weekend as Verstappen celebrates landmark". GPFans. 28. märts 2022. Vaadatud 14. september 2022. Kalinauckas, Alex. "FIA shuts down Verstappen F1 safety car restart tactics". Motorsport.com. Motorsport Network. Vaadatud 14. september 2022. "Formula 1 STC Saudi Arabian Grand Prix 2022 – Race Result". Formula 1. 27. märts 2022. Vaadatud 14. september 2022. "Formula 1 STC Saudi Arabian Grand Prix 2022 – Fastest Laps". Formula 1. 27. märts 2022. Vaadatud 14. september 2022. "Saudi Arabia 2022 – Championship". Stats F1. 27. märts 2022. Vaadatud 14. september 2022.